# Anna Kontula

### Wikipedia

Anna Kontula (s. 30. maaliskuuta 1977) on sosiologi, joka toimii tutkijana Tampereen yliopiston sosiologian ja sosiaalipsykologian laitoksella. Kontulan paljon julkisuutta herättänyt pro gradu -työ koski taistolaista opiskelijaliikettä. Kontula on tullut tunnetuksi työelämän ja erityisesti prostituution tutkijana ja siihen liittyen SALLI ry:n varapuheenjohtajana sekä vasemmistolaisena aktivistina ja poliitikkona.

Anna Kontula on asiantuntijajäsenenä työministeriön alaisen ihmiskaupan vastaisen toimintasuunnitelman seurantatyöryhmässä ja ollut kuultavana asiantuntijana eduskunnan lakivaliokunnassa ja eduskuntaryhmissä.

Kontula on Vasemmistoliiton tamperelainen kaupunginvaltuutettu ja puoluevaltuuston jäsen. Hän on toiminut mm. Vasemmistonuoret ry:n varapuheenjohtajana (2001-2003), Vasemmisto-opiskelijat ry:n varapuheenjohtajana (2000-2004) ja Tampereen yliopiston ylioppilaskunnan edustajiston jäsenenä (2001-2003). Kunnallispoliitikkona Kontula on tullut tunnetuksi julkisuutta herättäneistä hankkeistaan kuten oikeudenkäynnistä Tampereen kaupunkia vastaan koulujen kuntokartoitusten salaamisen vuoksi, Tampereen kaupungin ateriapalvelujen keskittämistä kritisoineesta raportistaan ja yrityksestä kieltää kansainvälinen ilmasotaharjoitus Tampereen ilmatilassa.

## [muokkaa] Aiheesta muualla

- Anna Kontulan kotisivu

Haettu osoitteesta http://fi.wikipedia.org../../../a/n/n/Anna_Kontula_c865.html

Luokat: Vasemmistoliitto | Tutkimus

##### Views

- Artikkeli
- Keskustelu
- Nykyinen versio

##### Etsi